Návrh

**VYHLÁŠKA**

**Protimonopolného úradu Slovenskej republiky**

z ... 2021,

**ktorou sa ustanovujú podrobnosti o programe zhovievavosti**

Protimonopolný úrad Slovenskej republiky (ďalej len „úrad“) podľa § 64 písm. d) zákona
č. .../2021 Z. z. o ochrane hospodárskej súťaže a o zmene a doplnení niektorých zákonov (ďalej len „zákon“) ustanovuje:

**§ 1**

1. Žiadosťami o uplatnenie programu zhovievavosti podľa § 51 ods. 7 zákona sú
2. žiadosť o neuloženie pokuty podľa § 51 ods. 1 zákona,
3. žiadosť o zníženie pokuty podľa § 51 ods. 2 zákona,
4. žiadosť o rezerváciu poradia,
5. hypotetická žiadosť,
6. súhrnná žiadosť.
7. Žiadateľom o uplatnenie programu zhovievavosti podľa § 51 ods. 1 alebo ods. 2 zákona môže byť podnikateľ, ktorý je účastníkom dohody obmedzujúcej súťaž podľa § 4 ods. 1 zákona (ďalej len „dohoda obmedzujúca súťaž“). Žiadatelia, ktorí sú súčasťou jedného podnikateľa podľa § 3 ods. 1 podávajú žiadosť spoločne. Úrad môže akceptovať neskoršie pripojenie sa podnikateľa k žiadosti, ktorá mala byť podaná spoločne.
8. Pred podaním žiadosti o neuloženie pokuty a žiadosti o zníženie pokuty, najneskôr do začatia správneho konania vo veci, môže podnikateľ požiadať o rezerváciu poradia podľa § 3 alebo podať hypotetickú žiadosť podľa § 4.
9. Ak podnikateľ podal alebo zamýšľa podať žiadosť podľa odseku 1 Európskej komisii, môže podať úradu súhrnnú žiadosť podľa § 5, ktorou žiada o neuloženie alebo zníženie pokuty.
10. Žiadateľ musí v žiadosti o neuloženie pokuty a v žiadosti o zníženie pokuty uviesť všetky údaje a informácie, ktoré sú mu v čase podania žiadosti známe. Náležitosti žiadosti sú uvedené v prílohe.

**§ 2**

**Žiadosť o neuloženie pokuty a žiadosť o zníženie pokuty**

1. Žiadosť o neuloženie pokuty a žiadosť o zníženie pokuty obsahuje v rozsahu podľa prílohy:
2. označenie, či ide o žiadosť o neuloženie pokuty alebo žiadosť o zníženie pokuty,
3. údaje o žiadateľovi a ekonomickej skupine,
4. vyhlásenie žiadateľa o dohode,
5. popis dôkazov,
6. dôkazy,
7. vyhlásenia žiadateľa a
8. dátum a podpis.
9. Vyhlásenia žiadateľa, popis dôkazov a dôkazy predkladá žiadateľ ako samostatné dokumenty priložené k žiadosti. Vyhlásenia žiadateľa podpisuje štatutárny zástupca oprávnený konať za žiadateľa.
10. Zaradenie do programu zhovievavosti na základe preskúmania splnenia podmienok na neuloženie pokuty podľa § 51 ods. 1 zákona alebo podmienok na zníženie pokuty podľa § 51 ods. 2 zákona a preskúmania podmienok účasti na programe zhovievavosti podľa § 51 ods. 3 písm. a), b) a d) alebo § 51 ods. 4 písm. a) a c) zákona úrad oznámi žiadateľovi.
11. Ak o to žiadateľ požiada, úrad písomne potvrdí doručenie žiadosti podľa odseku 1 s uvedením dátumu a času jej doručenia.
12. Ak žiadateľ podal žiadosť o neuloženie pokuty, ale nespĺňa podmienky na neuloženie pokuty, úrad mu túto skutočnosť písomne oznámi a určí mu lehotu, v ktorej môže požiadať o vrátenie dôkazov a vyhlásení, inak žiadosť posúdi ako žiadosť o zníženie pokuty.
13. Ak úrad oznámi žiadateľovi, že podmienky na neuloženie pokuty alebo podmienky na zníženie pokuty nie sú splnené, žiadateľ môže požiadať úrad o vrátenie dôkazov a vyhlásení alebo o ich vymazanie v prípade, ak boli úradu predložené prostredníctvom elektronickej schránky, a o to, aby úrad na dôkazy a vyhlásenia predložené žiadateľom v súvislosti so žiadosťou o uplatnenie programu zhovievavosti neprihliadal. V takom prípade tieto dokumenty netvoria podklad pre rozhodnutie.

**§ 3**

**Žiadosť o rezerváciu poradia**

1. Žiadosťou o rezerváciu poradia podľa § 1 ods. 3 si podnikateľ zabezpečí poradie predtým, ako predloží úradu konkrétne dôkazy na účely neuloženia pokuty alebo zníženia pokuty.
2. Žiadosť o rezerváciu poradia obsahuje
3. označenie, že ide o žiadosť o rezerváciu poradia,
4. označenie žiadateľa,
5. označenie účastníkov oznamovanej dohody obmedzujúcej súťaž,
6. vymedzenie tovaru podľa [§ 3 písm. g) zákona](https://www.slov-lex.sk/pravne-predpisy/SK/ZZ/2001/136/#paragraf-3.odsek-2) (ďalej len „tovar“), na ktorý sa vzťahuje oznamovaná dohoda obmedzujúca súťaž,
7. vymedzenie geografickej oblasti, ktorú oznamovaná dohoda obmedzujúca súťaž zahŕňa,
8. odhad trvania oznamovanej dohody obmedzujúcej súťaž,
9. popis fungovania oznamovanej dohody obmedzujúcej súťaž,
10. výslovnú žiadosť o rezerváciu poradia,
11. zdôvodnenie žiadosti o rezerváciu poradia,
12. návrh lehoty na podanie žiadosti o neuloženie pokuty alebo zníženie pokuty v rozsahu podľa prílohy,
13. informáciu o žiadostiach o uplatnenie programu zhovievavosti alebo obdobného programu vo vzťahu k rovnakej dohode obmedzujúcej súťaž, ktoré žiadateľ predložil úradom iných členských štátov Európskej únie alebo Európskej komisii alebo ktoré ešte len zamýšľa predložiť.
14. Úrad bez zbytočného odkladu žiadateľovi písomne alebo na jeho žiadosť ústne do zápisnice potvrdí udelenie alebo neudelenie rezervácie poradia. Potvrdenie udelenia rezervácie poradia obsahuje poradie žiadateľa, dátum a čas doručenia žiadosti o rezerváciu, ku ktorému má žiadateľ poradie rezervované, lehotu na podanie žiadosti o neuloženie pokuty podľa prílohy.
15. Ak žiadateľ podá žiadosť o neuloženie pokuty alebo zníženie pokuty v lehote určenej úradom v rozsahu podľa prílohy, jeho žiadosť o neuloženie pokuty alebo žiadosť o zníženie pokuty je považovaná za doručenú v deň, ku ktorému mu bola udelená rezervácia poradia; márnym uplynutím lehoty určenej úradom žiadateľ stráca rezerváciu poradia.

**§ 4**

**Hypotetická žiadosť**

1. Hypotetickou žiadosťou podľa § 1 ods. 3 je žiadosť osoby konajúcej v prospech žiadateľa (ďalej len „kontaktná osoba“), v ktorej uvádza opisný zoznam informácií a dôkazov, ktoré úradu zamýšľa poskytnúť na získanie výhody neuloženia pokuty alebo zníženia pokuty neskôr.
2. Identita žiadateľa vrátane identity ostatných podnikateľov zúčastnených na dohode obmedzujúcej súťaž nemusí byť úradu až do podania žiadosti o neuloženie pokuty alebo žiadosti o zníženie pokuty oznámená.
3. Hypotetická žiadosť obsahuje
4. označenie, že ide o hypotetickú žiadosť,
5. označenie kontaktnej osoby a adresy na elektronické doručovanie písomností v Slovenskej republike alebo adresu miesta pre doručovanie písomností na území Slovenskej republiky, ak žiada o doručovanie písomností v listinnej podobe,
6. rámcový popis dohody obmedzujúcej súťaž,
7. vymedzenie tovaru, ktorého sa dohoda obmedzujúca súťaž týka,
8. vymedzenie geografickej oblasti, ktorú dohoda obmedzujúca súťaž zahŕňa,
9. určenie času trvania dohody obmedzujúcej súťaž,
10. opisný zoznam informácií a dôkazov, ktoré úradu žiadateľ zamýšľa poskytnúť a
11. lehotu, v ktorej žiadateľ navrhuje poskytnúť úradu dôkazy uvedené v opisnom zozname.
12. Úrad posúdi, či informácie a dôkazy popísané v hypotetickej žiadosti môžu predstavovať rozhodujúci dôkaz podľa § 51 ods. 1 písm. a) zákona alebo či predstavujú informácie a dôkazy rozhodujúce na vykonanie inšpekcie podľa § 51 ods. 1 písm. b) zákona a či žiadosť v súvislosti s dohodou obmedzujúcou súťaž bola úradu doručená ako prvá, o čom informuje kontaktnú osobu a určí lehotu na podanie žiadosti o neuloženie pokuty alebo zníženie pokuty podľa prílohy.

(5) Ak žiadateľ doplní svoju hypotetickú žiadosť v lehote určenej úradom v rozsahu podľa prílohy, jeho žiadosť o neuloženie pokuty alebo žiadosť o zníženie pokuty je považovaná za doručenú v deň, keď bola doručená jeho hypotetická žiadosť.

**§ 5**

**Súhrnná žiadosť**

1. Súhrnná žiadosť podľa § 1 ods. 4 obsahuje
2. výslovné označenie, že ide o súhrnnú žiadosť,
3. označenie žiadateľa,
4. označenie ostatných účastníkov dohody obmedzujúcej súťaž,
5. vymedzenie tovaru, ktorého sa dohoda obmedzujúca súťaž týka,
6. vymedzenie geografickej oblasti, ktorú dohoda obmedzujúca súťaž zahŕňa,
7. vymedzenie obdobia, počas ktorého dohoda obmedzujúca súťaž trvala,
8. opis dohody obmedzujúcej súťaž,
9. členské štáty, kde sa dôkazy pravdepodobne nachádzajú a
10. informáciu o tom, či žiadateľ podal alebo zamýšľa v budúcnosti podať žiadosti o uplatnenie programu zhovievavosti alebo iného obdobného programu vo vzťahu k dohode obmedzujúcej súťaž na iných súťažných orgánoch.
11. Ak súhrnná žiadosť v súvislosti s dohodou obmedzujúcou súťaž bola úradu doručená ako prvá, úrad o tom informuje žiadateľa. Ak o to žiadateľ požiada, úrad písomne potvrdí doručenie súhrnnej žiadosti s uvedením dátumu a času jej doručenia.
12. Ak úrad začal vo veci prešetrovanie podľa § 25 ods. 1 písm. b) zákona a žiadateľ doplnil v lehote určenej úradom údaje uvedené v súhrnnej žiadosti v rozsahu podľa prílohy, žiadosť sa považuje za podanú dňom, keď bola podaná súhrnná žiadosť.

**§ 6**

Táto vyhláška nadobúda účinnosť 1. mája 2021.

**Príloha k vyhláške č. .../2021 Z. z.**

**ŽIADOSŤ O UPLATNENIE PROGRAMU ZHOVIEVAVOSTI**

|  |  |
| --- | --- |
| **1.** | **Označenie, či ide o žiadosť o neuloženie pokuty alebo žiadosť o zníženie pokuty** |
|  |  |
| **2.** | **Údaje o žiadateľovi** |
| 2.1 | Obchodné meno (názov) |
| 2.2 | Právna forma |
| 2.3 | Adresa/sídlo |
| 2.4 | Miesto podnikania |
| 2.5 | Telefónne číslo  |
| 2.6 | Kontaktná osoba (meno a priezvisko, funkcia, telefónne číslo, prípadne e-mailová adresa) |
| 2.7 | Štatutárny zástupca podnikateľa (meno a priezvisko, adresa, telefónne číslo, prípadne e-mailová adresa)  |
| 2.8 | Právny zástupca (meno a priezvisko, adresa/sídlo, telefónne číslo, prípadne e-mailová adresa).  |
|   |   |
| **3.** | **Údaje o ekonomickej skupine**  |
| 3.1 | Označenie všetkých subjektov, ktorí tvoria so žiadateľom jedného podnikateľa v rozsahu údajov podľa bodu 1  |
| 3.2 | Uvedenie vzťahov v rámci ekonomickej skupiny. |
| 3.3 | Označenie žiadateľov, ktorí podávajú žiadosť spoločne podľa § 1 ods. 2 v rozsahu údajov podľa bodu 1. |
| 3.4 | Uvedenie vzťahov medzi žiadateľmi, ktorí podávajú žiadosť spoločne. |
|  |  |
| **4.** | **Vyhlásenie žiadateľa o dohode** |
|  |  |
| 4.1 | **Údaje o dohode obmedzujúcej súťaž** |
| 4.1.1 | Opis typu protisúťažného konania (dohoda obmedzujúca súťaž medzi konkurentmi o cenách, objemoch tovaru, rozdelení trhu alebo zákazníkov, cena, delenie trhu, zosúladený postup v procese verejného obstarávania a pod.).  |
| 4.1.2 | Dátum a miesto, kedy a kde dohoda obmedzujúca súťaž vznikla. |
| 4.1.3 | Opis presného fungovania dohody obmedzujúcej súťaž, jej vnútorné pravidlá a kontrolné mechanizmy.  |
| 4.1.4 | Opis cieľov sledovaných dohodou obmedzujúcou súťaž. |
| 4.1.5 | Opis participácie žiadateľa (aká bola participácia podnikateľa – žiadateľa) v dohode obmedzujúcej súťaž.  |
|   |   |
| **4.2** | **Údaje o ostatných účastníkoch dohody obmedzujúcej súťaž** |
| 4.2.1 | Údaje o ostatných podnikateľoch (najmä názov, právna forma, adresa/sídlo, miesto podnikania). |
| 4.2.2 | Mená a priezviská fyzických osôb konajúcich v mene týchto podnikateľov alebo mená a priezviská iných osôb, ktoré môže úrad kontaktovať.  |
|   |   |
| **4.3** | **Údaje o dotknutých trhoch** |
| 4.3.1 | Popis fungovania trhu dotknutého dohodou obmedzujúcou súťaž.  |
| 4.3.2 | Tovar dotknutý dohodou obmedzujúcou súťaž. |
| 4.3.3 | Geografická oblasť, ktorú dohoda obmedzujúca súťaž zahŕňa (napríklad región, celé územie Slovenskej republiky, medzinárodný dopad).  |
| 4.3.4 | Čas, v ktorom sa dohoda obmedzujúca súťaž uplatňovala. |
| 4.3.5 | Uvedenie všetkých ďalších informácií, ktoré žiadateľ považuje za relevantné. |
|  |  |
| **5.** | **Dôkazy** |
|  |  |
| **5.1** | **Opis dôkazov**  |
| 5.1.1 | Označenie všetkých dôkazov podporujúcich žiadosť (najmä zmluvy, e-mailová komunikácia, iné písomné dokumenty, mená svedkov, dátumy a ďalšie údaje o stretnutiach, telefonátoch a ďalších kontaktoch medzi účastníkmi dohody obmedzujúcej súťaž).  |
| 5.1.2 | Označenie iných existujúcich dôkazov, ktoré žiadateľ nedokáže sám predložiť, a informácie, ako ich môže úrad získať.  |
| 5.1.3 | Na účely vykonania inšpekcie podľa [§ 29 zákona](https://www.slov-lex.sk/pravne-predpisy/SK/ZZ/2001/136/#paragraf-22a), ktorou sa má získať rozhodujúci dôkaz umožňujúci preukázať porušenie, uvedenie nasledujúcich informácií a dôkazov:  |
| 5.1.3.1 | názov a sídlo osoby, v ktorej priestoroch sa majú dôkazy nachádzať,  |
| 5.1.3.2 | označenie priestorov (miestností, dopravných prostriedkov a pod.) alebo osoby, u ktorej sa majú dôkazy nachádzať,  |
| 5.1.3.3 | opis dokumentov, ktoré sa majú v označených priestoroch nachádzať, |
| 5.1.3.4 | iné dôkazy súvisiace s údajnou dohodou obmedzujúcou súťaž, ktoré žiadateľ má k dispozícii alebo k nim má prístup.  |
|  5.1.3.5 | Uvedenie všetkých ďalších informácií, ktoré žiadateľ považuje za relevantné. |
|  |  |
|  **5.2** | **Dôkazy, ktoré má žiadateľ k dispozícii, sú priložené k časti 6 žiadosti.** |
|  |  |
| **6.** | **Vyhlásenia žiadateľa o splnení podmienok**  |
|  |  |
| **6.1** | **Vyhlásenia žiadateľa o splnení podmienok podľa § 51 ods. 3 alebo § 51 ods. 4 zákona.** |
|  |  |
| **6.2** | **Vyhlásenie žiadateľa, že žiadosť vyplnil a podal v dobrej viere.** |
|   |   |
| **7.** | **Dátum podania žiadosti a podpis osoby oprávnenej konať za žiadateľa s uvedením mena, priezviska a funkcie.** |